ΑΠΌΦΑΣΗ ΤΗΣ ΕΠΙΤΡΟΠΉΣ της 22ας Δεκεμβρίου 2006 για την τροποποίηση του προσαρτήματος στο παράρτημα VI της πράξης προσχώρησης της Βουλγαρίας και της Ρουμανίας όσον αφορά σε ορισμένες εγκαταστάσεις επεξεργασίας γάλακτος στη Βουλγαρία [κοινοποιηθείσα υπό τον αριθμό Ε(2006) 6960] (Κείμενο που παρουσιάζει ενδιαφέρον για τον ΕΟΧ) (2007/26/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τη συνθήκη προσχώρησης της Βουλγαρίας και της Ρουμανίας, και ιδίως το άρθρο 4 παράγραφος 3, την πράξη προσχώρησης της Βουλγαρίας και της Ρουμανίας, του παραρτήματος VI του τμήματος Β του κεφαλαίου 4 της παραγράφου στ) και ειδικότερα το πρώτο εδάφιο, Εκτιμώντας τα ακόλουθα: (1) Στη Βουλγαρία, με την πράξη προσχώρησης της Βουλγαρίας και της Ρουμανίας, έχουν χορηγηθεί μεταβατικές περίοδοι για τη συμμόρφωση ορισμένων εγκαταστάσεων επεξεργασίας γάλακτος προς τις απαιτήσεις του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου της 29ης Απριλίου 2004 για τον καθορισμό ειδικών κανόνων υγιεινής για τα τρόφιμα ζωικής προέλευσης (1). Ορισμένες εγκαταστάσεις στις οποίες έχει χορηγηθεί άδεια για την επεξεργασία γάλακτος μη συμμορφωμένου προς τις απαιτήσεις παρατίθενται στο κεφάλαιο Ι και ορισμένες εγκαταστάσεις στις οποίες έχει χορηγηθεί άδεια για την επεξεργασία γάλακτος συμμορφωμένου και μη συμμορφωμένου προς τις απαιτήσεις, κανόνες υπό τον όρο ότι η επεξεργασία αυτή εκτελείται σε χωριστές γραμμές παραγωγής, παρατίθεται στο κεφάλαιο ΙΙ του προσαρτήματος στο παράρτημα VI της εν λόγω πράξης. (2) Ορισμένες εγκαταστάσεις που αναφέρονται στο κεφάλαιο Ι του εν λόγω προσαρτήματος έχουν παύσει τις δραστηριότητες που καλύπτονται από τις μεταβατικές περιόδους. Οι εγκαταστάσεις αυτές θα πρέπει συνεπώς να διαγραφούν από τον κατάλογο. (3) Ενόψει της εξέλιξης της ποιότητας του νωπού γάλακτος και της υφιστάμενης αναλογίας παραγωγής νωπού γάλακτος στη Βουλγαρία που δεν συμμορφώνεται με τις απαιτήσεις του κανονισμού (ΕΚ) αριθ. 853/2004, ορισμένες εγκαταστάσεις θα πρέπει να περιληφθούν στον κατάλογο που παρατίθεται στο κεφάλαιο Ι του εν λόγω προσαρτήματος στο παράρτημα VI της πράξης προσχώρησης. (4) Επιπλέον, ορισμένες εγκαταστάσεις επεξεργασίας γάλακτος στη Βουλγαρία έχουν την ικανότητα και τον εξοπλισμό για την επεξεργασία συμμορφωμένου και μη συμμορφωμένου προς τις απαιτήσεις γάλακτος σε χωριστές γραμμές παραγωγής. Οι εγκαταστάσεις αυτές θα πρέπει να περιληφθούν στον κατάλογο που παρατίθεται στο κεφάλαιο ΙΙ του εν λόγω προσαρτήματος. (5) Επομένως, το προσάρτημα του παραρτήματος VI της πράξης προσχώρησης πρέπει να τροποποιηθεί. Για λόγους σαφήνειας, το εν λόγω προσάρτημα πρέπει να αντικατασταθεί από το κείμενο που αναφέρεται στο παράρτημα της παρούσας απόφασης. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το προσάρτημα του παραρτήματος VΙ της πράξης προσχώρησης της Βουλγαρίας και της Ρουμανίας αντικαθίσταται από το κείμενο του παραρτήματος της παρούσας απόφασης. Άρθρο 2 Η παρούσα απόφαση εφαρμόζεται υπό την προϋπόθεση της έναρξης ισχύος της συνθήκης προσχώρησης της Βουλγαρίας και της Ρουμανίας και από την ημερομηνία έγκρισης ισχύος της συνθήκης αυτής. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 22 Δεκεμβρίου 2006.

[Source: multi_eurlex | Tokens: 3011]